armvectores/hy_wikipedia_2023 huggingface dataset:
Դոմն II

Դոմն II (լատ.՝ Domno, 10-րդ դար, Հռոմ, Պապական մարզ - 974), Հռոմի Կաթոլիկ եկեղեցու հակապապ 973-974 թվականներին։ Հայտնի է եղել նաև Դոնո, Դոննո, Դոնուս անուններով։ Նրան թյուրիմացաբար շփոթել են Բենեդիկտոս VI պապի հետ։ Մինչև 1947 թվականը Դոմն II պապի անունը ներառված է եղել Annuario Pontificio ամենամյա տեղեկագրքում։


== Տես նաև ==
Հռոմի պապերի ու հակապապերի ցանկ
Հակապապ


== Ծանոթագրություններ ==


== Գրականություն ==
Alfonso Chacón. Vitæ, et res gestæ Pontificvm Romanorum et S. R. E. Cardinalivm ab initio nascentis Ecclesiæ vsque ad Vrbanvm VIII. Pont. Max. — Romae: Typis Vaticanis, 1677. — Vol. I. col. 729—730(իտալ.)
Francesco Cristofori. Cronotassi dei cardinali di Santa Romana Chiesa: nelle loro sedi suburbicarie titoli presbiterali e diaconie dal secolo V all' anno del Signore MDCCCLXXXVIII compilata sui manoscritti originali ed autentici esistenti nella biblioteca e negli archivi Vaticani e su molteplici altre fonti storiche edite ed inedite antiche e moderne. — Rome: Tipografia de Propaganda Fide, 1888. — P. XLI. — 506 p.(իտալ.)
«Essai de liste générale des cardinaux. Les cardinaux des 10 premiers siècles». Annuaire Pontifical Catholique 1926. Paris : Maison de la Bonne Presse, 1927, p. 159, no. 8.


== Արտաքին հղումներ ==
Гравюра с его изображением(չաշխատող հղում), Fondazione Marco Besso, Рим
Гравюра с его изображением Archived 2014-08-11 at the Wayback Machine., Biblioteca comunale dell’Archiginnasio, Болонья
Его профиль, на медали, Numismatic collection of Olomouc archiepiscopate, Чехия
Его профиль на 2 монетах, Numismatic collection of Olomouc archiepiscopate, Czech Republic
Հովհաննես Ջուղայեցի Քթռեշենց

Հովհաննես Ջուղայեցի Քթռեշենց (1610-ականներ, Նոր Ջուղա, մարզ 5, Սպահան, Իրան - 1660-ականներ), հայ տպագրիչ, մշակութային գործիչ։ Սովորել է Նոր Ջուղայի Ամենափրկիչ վանքի դպրոցում, աշակերտել Խաչատուր Կեսարացուն։ Աշխատել է վերջինիս՝ 1636 թ.-ին հիմնադրած տպարանում, մասնակցել Նոր Ջուղայում լույս տեսած առաջին հայկական գրքերի՝ Սաղմոսարանի (1638) և «Հարանց վանքի» (1641 թ.) տպագրությանը։ 1639 թ.-ին Խաչատուր Կեսարացին նրան ուղարկել է Իտալիա։ Հռոմի վարպետներին Հովհաննես Ջուղայեցի Քթռեշենցը պատրաստել է տվել հայկական տպատառեր, պատկերների տպատախտակներ, ձեռք բերել տպագրական սարքեր և Լիվոռնոյում 1644 թ.-ին լույս ընծայել Սաղմոսարան։ Տպարանը տեղափոխել է Նոր Ջուղա, որտեղ 1647 թ.-ին տպագրել է «Պարզատումար» (նորջուղայեցիների և հնդկահայերի օգտագործած տոմարացույցը)։ Տեղեկություններ կան, որ առաջինն է սկսել տպագրել Աստվածաշունչը, որը սակայն, անավարտ է մնացել։ 1660-ական թթ. 2-րդ կեսին ձեռնադրվել է եպիսկոպոս և նշանակվել Ջուղայի առաջնորդ, որտեղ և նահատակվել է մի հայ աղջկա փրկելիս։ Հովհաննես Ջուղայեցի Քթռեշենցի տպատառերի և տպատախտակների մի մասը պահպանվել է (գտնվում են Նոր Ջուղայի հայկական թանգարանում)։


== Գրականություն ==
Զարբհանալյան Գ., Պատմութիւն հայկական տպագրութեան, Վենետիկ-Սբ. Ղազար, 1895 թ.
Լևոն Մինասեան, Նոր Ջուղայի տպարանը, Նոր Ջուղա, 1972 թ.
Կարապետ եպս. Ամատունի, Ոսկան վրդ. երևանցի և իր ժամանակը. Լուսաւոր էջ մը ԺԷ. դարու հայ եկեղեցական պատմութենէն, Վենետիկ-Սբ. Ղազար, 1975 թ. (Հայագիտական մատենաշար «Բազմավէպ» թիւ 9)։
Հ. Սահակ Ճեմճեմեան, Հայ տպագրութիւնը և Հռոմ (ԺԷ դար), Վենետիկ-Սբ. Ղազար, 1989 թ. (Հայագիտական մատենաշար «Բազմավէպ» թիւ 29)։ Ն. Ա. Ոսկանյան, Ք. Ա. Կորկոտյան, Ա. Մ. Սավալյան, Հայ գիրքը 1512-1800 թվականներին. Հայ հնատիպ գրքի մատենագիտություն, Երևան, 1988 թ.
Ռաֆայել Իշխանյան, Հայ գրքի պատմություն, հատոր 1, Հայ տպագիր գիրքը 16-17-րդ դարերում, Երևան, 2012 թ.
Raymond H. Kévorkian, Catalogue des «incunables» arméniens, 1511-1695 ou Chronique de l'imprimerie arménienne, avec Jean-Pierre Mahé, Genève։ P. Cramer. 1986.
Raymond H. Kévorkian, Le livre arménien à travers les âges, avec Jean-Pierre Mahé, Catalogue de l'Exposition Marseille 1985.
Lane, John A., The Diaspora of Armenian Printing 1512-2012, Amsterdam: Special Collections of the University of Amsterdam, 2012.
Vrej Nersessian, Catalogue of Early Armenian Books, 1512-1850, The British Library, 1980. ISBN 0904654354
Էդիկ Բաղդասարյան։ Իրանահայ տպագրություն։ Archived 2016-03-05 at the Wayback Machine.


== Արտաքին հղումներ ==
Ս. ԱՄԵՆԱՓՐԿՉԵԱՆ ՎԱՆՔԻ ՏՊԱՐԱՆ (1636-1972)։
Ժողովածու (4170)

Ձեռագրի Ժողովածու (4170), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4170 թվի տակ։ Ձեռագիրը գրվել է 15-րդ դարում  Շմավոն եպիսկոպոս գրիչի կողմից։ Ստացողը եղել է Շմավոն եպիսկոպոս։ Գրված է թղթի վրա, որը ունի 24,5x17 չափս։ Ձեռագիրը կազմված է 415 թերթից։ Ունի կիսախորան, լուսանցազարդ մանրանկարներ։ Պահպանակը ունի բոլորգիծ, ուղղագիծ երկաթագիր էջ, գրված է՝ մագաղաթի։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ 49ա, 64ա, 78բ, 158բ, 194բ, և այլուր, հետագայի՝ 144ա, 398բ (16 դ․):


== Բովանդակություն ==
Վարք, Հանգիստ Յովհաննու։
Անդրէի Կապադովկիացւոյ Մեկնութիւն Յայտութեանն Յովհաննու։
Վկայութիւնք վասն ծննդեան և մկրտութեան Քրիստոսի։


== Ծանոթագրություններ ==
Անանուն ընտանիք

«Անանուն ընտանիքը» (ֆր.՝ Famille-sans-nom), ֆրանսիացի գրող Ժյուլ Վեռնի արկածային վեպը, որը մտնում է «Անսովոր ճանապարհորդություններ» շարքի մեջ։ Գրվել է 1889 թվականին։ Գրքում իր արտացոլումն է գտել 1867 թվականին եղբոր հետ Ամերիկա կատարած ճանապարհորդությունից հեղինակի ստացած տպավորությունները։


== Հրատարակություն ==
Վեպի առաջին հրատարակությունը տեղի է ունեցել 1889 թվականի հունվարի 1-ից մինչև դեկտեմբերի 1-ը Էտցելի «Magasin d’Éducation et de Récréation» ամսագրում։ Առանձին հրատարակությամբ վեպը առաջին անգամ լույս է տեսել երկու գրքով՝ առաջինը 1889 թվականի մայիսի 20-ին, իսկ երկրորդը՝ նոյեմբերի 14-ին։
1889 թվականի նոյեմբերի 18-ին լույս է տեսել վեպի պատկերազարդ հրատարակությունը (Ժորժ Տիրե Բոնյեի 82 նկարազարդումներով, գունավոր քարտեզ), դա «Անսովոր ճանապարհորդություններ»-ի քսանհինգերորդ «երկակի» հատորն էր։
Ռուսերեն թարգմանությամբ լույս է տեսել Մոսկվայում՝ 1890 թվականին, «Աշխարհի շուրջ» ամսագրի հավելվածում։


== Սյուժե ==
Վեպի գործողությունները տեղի են ունենում Կանադայում՝ բրիտանական կառավարության դեմ ֆրանսիացի վերաբնակյալների 1837 թվականին տեղի ունեցած ապստամբության ժամանակ։


== Բովանդակություն ==
Գիրքը բաժանված է երկու մասի և քսանյոթ գլուխների։


=== Մաս առաջին ===
Գլուխ առաջին. Մի քանի փաստեր, մի քանի ամսաթիվ։
Գլուխ երկրորդ. Տասներկու տարի առաջ։
Գլուխ երրորդ. Նոտարիուս Հուրոն
Գլուխ չորրորդ. «Մոնկալմ» առանձնատունը։
Գլուխ հինգերորդ. Անծանոթը։
Գլուխ վեցերորդ. Սուրբ Լավրենտիի գետը։
Գլուխ յոթերորդ. Կվեբեկից մինչ Մոնրեալ։
Գլուխ ութերորդ. Տարեդարձ։
Գլուխ իններորդ. «Փակված տուն»։
Գլուխ տասներորդ. «Շիպոգան» ագարակը։
Գլուխ տասնմեկերորդ. Վերջին սագամորը։
Գլուխ տասներկուերորդ. Խնջույք։
Գլուխ տասներեքերորդ. Հրացանային կրակոցներ աղանդերին։


=== Մաս երկրորոդ ===
Գլուխ առաջին. Առաջին գոտեմարտը։
Գլուխ երկրորդ. Սեն Դենի և Սեա Շարլ։
Գլուխ երրորդ. Դե Վոդրելը «Փակված տանը»։
Գլուխ չորրորդ. Հաջորդ ութ օրը։
Գլուխ հինգերորդ. Խուզարկություններ։
Գլուխ վեցերորդ. Մետր Նիկը Վալգատտեում։
Գլուխ յոթերորդ. Ֆրոնտենակ ամրոցը։
Գլուխ ութերորդ. Ջոանը և Ժանը։
Գլուխ իններորդ. Նեյվի կղզին։
Գլուխ տասներորդ. Բրիջետա Մորգազ։
Գլուխ տասնմեկերորդ. Քավություն։
Գլուխ տասներկուերորդ. Վերջին օրերը։
Գլուխ տասներեքերորդ. Դեկտեմբերի լույս 20-ի գիշերը։
Գլուխ տասնչորսերորդ. Ապստամբության վերջին փուլը։


== Հետաքրքիր փաստեր ==
Վեպի գրմանը նախորդեց ֆրանկո-անգլիական հակասությունների նոր պոռթկում՝ գաղութներում հակամարտությունների պատճառով, ինչպես նաև Ֆրանսիային օգնելու Անգլիայի չկամեցողությամբ՝ ֆրանկո-գերմանական պատերազմի վտանգի պայմաններում։


== Աղբյուրներ ==
«Семья без имени» в Лаборатории Фантастики
«Семья без имени» на Bookmate.com


== Ծանոթագրություններ ==
Դարբնոց (նկար, Ջոզեֆ Ռայթ)

Անվան այլ կիրառումների համար տե՛ս՝ Դարբնոց (այլ կիրառումներ)Դարբնոց կրկնվող թեմա անգլիացի նկարիչ Ջոզեֆ Ռայթի 5 նկարներում 1771-1773 թվականներին։ Նկարներից մեկում, որը պահվում է Դերբի նկարչական թանգարանում, պատկերված են երեք տղամարդ, որոնք զբաղված են երկաթի հետ աշխատանքներ կատարելով։ Դիտորդների ներկայությունը բացատրվում է նրանով, որ գործողությունները կատարվում են դրսում։ Ռայթը նկարել է մի դրվագ, որտեղ դարբինները մոմի լույսի տակ նորոգում են ինչ-որ իր ճանապարհորդի համար։ Այս դրվագը մեզ թույլ է տալիս տեսնել նկարչի ունակությունները այդպիսի լուսավորության տակ։ Նկարի աջ հատվածում երևում է մի տղամարդ, որը ձեռքով թափահարում է փայտը։ Նիկոլսոնը նշում է, որ նրա վրա նայում են դատապարտությամբ, բայց հարգանքով։ Նկարը գնվել է ArtFund, Մուզեեմ և Դերբի նկարչական թանգարանի կողմից 1979 թվականին մոտավորապես 69 000 ֆունտով Գրեգ (Greg) ընտանիքից, այն նրանց է պատկանել 1875 թվականից։
Ավելի հին տարբերակներ, որոնցում դարբինի աշխատանքը ներկայացված է ավելի ավանդական տարբերակով, պահվում է Սանկտ Պետերբուրգի Էրմիտաժում Լոնդոնի Գալերեե Տեիդում։ Այդ նկարներում պատկերված է ուժեղ տղամարդ, դարբին, որը աշխատում է մետաղահալոցով այն ժամանակ երբ իրեն է հետևում ամբողջ ընտանիքը։ Շոգեկաթսայով դարբնոցները արդեն նորություն չէին, բայց Ռայթի առանձնահատկությունն այն է, որ նա դրանք համարել է հիասքանչ առարկա նկարչության համար։ Դա հանգեցրեց նրան, որ Ռայթի աշխատանքները օգտագործվում է որպես արդյունաբերական էվոլուցիայի և լուսավորության խորհրդանիշ։ 1772 թվականին Ռայթը ստեղծեց նկարի մի տարբերակ 44×52 դյույմով և «The Iron Forge» անվանումով, նա այն վաճառեց լորդ Պալմերտսոնին(Palmerston) 200 ֆունտով, այդ նկարը մինչ այժմ պահվում է Պալմերտսոնների ընտանիքում։ Կա այդ նկարի մի ուրիշ տարբերակ 41×44 դյույմով[3] և «The Iron Forge» անվանումով, որը նա վաճառեց Եկատերինա 2-րդին (հետագայում նա Ռայթի աշխատանքներից գնեց ևս երկուսը, որոնք վերաբերվում էին Վեզուվ հրաբուխի ժայթքմանը, բայց դարբինին վերաբերվող նկարը համարվել է լավագույնը գնվածների մեջ) հիմնված ստեղծագործություններից - նկար փետուրով, պահվում է ինչպես Դերբի թանգարանի նկարնեից մեկը։ Նկարի ևս մեկ տարբերակ «The Blacksmith’s Shop» վաճառվել է առաջին լորդ Մելբուրանին (Melbourne)։ Այն մնացել է Մելբուրանների մոտ մինչև փոխանցումը Down House, որտեղ հավաքածուին միացավ Չարլզ Դարվինի պատիվը. այս պահին նկարը գտնվում է Մելլոնի հավաքածուի մեջ։
Ավելի քան 100 միլիոն օգտատեր ունեցող սոցիալական համայնքների ցանկ

Այստեղ ներկայացված են այն վիրտուալ համայնքների ցանկը, որոնք ունեն ավելի քան 100 միլիոն ակտիվ օգտատեր։


== Ծանոթագրություններ ==


== Տես նաև ==
Սոցիալական ցանց
Լաասի

Լաասի (էստ․՝ Laasi), գյուղ Էստոնիայի Հիյումաա նահանգի Կիռգեսաառե շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռեսնա (այլ կիրառումներ)

Ռեսնա անունը կամ տերմինը կարող է վերաբերել հետևյալ հոդվածներին․

Ռեսնա - գյուղ Էստոնիայի Տապա շրջանի կազմում։
Ռեսնա - գյուղ Էստոնիայի Պիլտսամաա շրջանի կազմում։
Նովոպետրովսկոե (գյուղ, Խայբուլինսկի շրջան)

Անվան այլ կիրառումների համար տե՛ս՝ ՆովոպետրովսկոեՆովոպետրովսկոե (ռուս.՝ Новопетровское, բաշկիրերեն՝ Яңы Петровка), գյուղ Ռուսաստանի Բաշկորտոստան հանրապետության Խայբուլինսկի շրջանի կազմում։
Բնակչությունը 2002 թվականին գրանցված տվյալներով կազմում էր 335 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վելիկայա Սևերինկա

Վելիկայա Սևերինկա (ուկրաիներեն՝ Велика Северинка), գյուղ Ուկրաինայի Կիրովոգրադի մարզի Կրիվոգրադի շրջանում։
2001 թվականի տվյալներով Վելիկայա Սևերինկա գյուղում բնակվում էր 946 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հրշեջ

Հրշեջ , հրդեհ հանգցնելու անհրաժեշտ պիտույքներով ու միջոցներով զինված, հրշեջ պահպանության  աշխատակից։ Հրշեջը հրդեհներ հանգցնելու միջև ընկած ժամանակահատվածում կարող է պահակետային կամ պահակային հերթապահություն իրականացնել (ավտոտնակում, ծառայողական-կենցաղային շինություններում,  հրդեհաշեջ մեքենաների դեպոյում)։ Ներկայումս  այս անվանումն օգտագործվում է որպես հավաքական անվանում հրշեջ ծառայության  մասնագիտական անձնակազմի համար (հրշեջ տեսուչ, հրդեհների գծով մասնագետ և այլն)։
Ինքնակամ հրշեջն ի տարբերություն մասնագիտական գործունեությամբ զբաղվող հրշեջի, հրշեջ ծառայության աշխատակից կամ ծառայող չի համարվում, նա ֆիզիկական անձ է, որը հանդիսանում է հրշեջ ծառայության հասարակական միավորման անդամ և անհատույց  իրականացնում է հրդեհների նախականխում, կամ հրդեհի մարման   կամ վթարային փրկարարական աշխատանք։
Լեռնային հանքավայրերում հրդեհների մարմամբ զբաղվում են լեռնափրկարարները։ Վթարային փրկարարական աշխատանքները, որոնք կապված են հրդեհների մարման հետ, կարող են իրականացնել ինչպես հրշեջ փրկարարերը, այնպես էլ՝ փրկարարները։


== Պատմություն ==

Առաջին արհեստավարժ հրշեջները եղել են  Թեմզա գետի  նավակավարները։ Ապահովագրական ընկերությունները, որոնք առաջացել են Լոնդոնի մեծ հրդեհից հետո, կազմել են իրենց սեփական հրշեջ խմբերը՝ հրդեհների դեպքում ապահովագրական ավելի քիչ գումարներ վճարելու նպատակով։ Նավակավարներն առանձնանում էին իրենց ուժով և հուսալիությամբ, նրանց ցանկացած ժամանակ գտնելը հեշտ էր։ Ապահովագրական ընկերությունը հրշեջ խմբի համար վարձակալում էր ութից քառասուն մարդու, ինչպես նաև մի քանի օգնական, որոնք  այրվող շենքերից դուրս էին բերում գույքը։
1944-ից 1970 թվականը ԽՍՀՄ-ում գոյություն ուներ պարգևանշան՝ «Գերազանց հրշեջ»։  Հրշեջ  բառը  նորմատիվ իրավական ակտերում հանդիպում է  1986 թվականից։
Այսօր  հրշեջ բառն օգտագործվում է  «հրշեջ խմբի մարտիկ»  իմաստով։


== Կերպարը մշակույթում և արվեստում ==


=== Գրականություն ===
Ա․ Զարինի «Մոխրագույն հերոսները»  վեպը, 1893 թվականՀրշեջ։ Վլադիմիր Ալեքսեևիչ Գիյարովսկու «Մոսկվան և մոսկվայի բնակիչները» շարքիցԲ․ Սանինի  «Մեծ հրդեհ»  վեպը


=== Ֆիլմեր ===
Հրշեջը (անգլ.՝ The Fireman, այլ անվանումը՝ A Gallant Fireman / The Fiery Circle) Չառլի Չապլինի կարճամետրաժ ֆիլմը, թողարկվել է 1916 թվականի  հունիսի 12-ին։
Չիկագոյի հրշեջները (անգլ.՝ «Chicago Fire») ամերիկյան հեռուստասերիալ է, որն առաջին անգամ ցուցադրվել է NBC հեռուստաալիքով՝ 2012 թվականի հոկտեմբերի  10-ին։
«Հրե պտտահողմ» (անգլ.՝ «Backdraft»  «Հետադարձ ուժ»)՝ Ռոն Հովարդի ֆիլմն է, նկարահանվել է 1991 թվականին։
«Խիզախների գործը» (անգլ.՝ «Only the Brave») ամերիկյան ֆիլմ, որը հիմնված է իրական իրադարձությունների վրա։ Առաջին անգամ ցուցադրվել է 2017 թվականի աշնանը։


=== Գեղանկարչություն ===
Փորագրություն «Հրշեջները գիշերով Սանկտ Պետերբուրգում» (1845 թվական) Նիկոլայ Սվերչկով, պատկերված է հրշեջների արտակարգ մեկնարկը դեպքի վայր։ Համազգեստով չորս հրշեջներ գնում են հրդեհի վայր, նրանց կողքով ձիով գնում է իրենց ղեկավարը։ Ձախից նրանց հենակետից ճանապարհում է հերթապահը։

		
		


== Ծանոթագրություններ ==
Ապոլոն (ծրագիր)

Ապոլոն ծրագիր, Միացյալ Նահանգների Օդագնացության և տիեզերական տարածության հետազոտությունների ազգային վարչության (ՆԱՍԱ) կողմից գործարկվող տիեզերագնացության երրորդ ծրագիրն է։
Այս ծրագրի սկիզբը տրվել է 1961 թվականին և ավարտվել է 1971 թվականին։ Այս ծրագրի իմաստն էր իրականացնել Ապոլոն-11 տիեզերական թռիչքը։
Պատմութիւն կենաց Ներսիսի Աշտարակեցիոյ եւ օրինակք գրութեանց նորին (2946)

Պատմութթիին Կենաց Ներսիսի Աշտարակեցիոյ Եվ Օրինականք Գրութեանց Նորին (2946), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2946 թվի տակ։ Ձեռագիրը գրվել է 1814֊1865 թվականներին։ Գրված է թղթի վրա, որը ունի 35,5x22 չափս։ Ձեռագիրը կազմված է 353 թերթից։ Գրված է միասյուն, շղագրովով։ Պահպանակը ունի։ Կազմը` լուսանցազարդ։ Հիշատակարաններ՝ 26բ, 319բ և այլուր։


== Բովանդակություն ==
Նաև՝ Գրութիւն Եփրեմայ կթղ֊ի, Բլուտովի, այլոց։


== Ծանոթագրություններ ==
Կից՝ տպագիր գրքույկներ․ Հորակ ողորմութեան նիկողայոսի 1 առ ազգս Հայոց, որ ի Վրաստան (Տթխիս․ 1827թ․):
Акты относящиеся до заключения мира с Персиею (ռուսերեն և հայերեն Санк Петербург, 1828 г.) Համառօտութիւն անցից մայր աթոռոյ Էջմիածին (Տփխիս, 1855թ․)։
Սարգսի Ջալալեանց Առ գերագոյն ազգային ժողովն Կ․ Պօլսոյ (Կ Պօլսօյ, 1866թ․)։
Խնդիր կաթողիկոսութեան ամենայն Հայոց (Կ․ Պոլսօյ, 1865թ․)։
«Արարատ» ամսագիր (Վղարշապատ, 1873թ․)


== Աղբյուր ==
Բերգ (մետրոյի կայարան)

Անվան այլ կիրառումների համար տե՛ս՝ Բերգ (այլ կիրառումներ)
Բերգ, Օսլոյի մետրոպոլիտենի Սոգնսվան մետրոյի գծի կայարան։ Սկզբնական շրջանում կայարանը կառուցվել է որպես Օսլոյի տրամվայի կայարան։ Գտնվում է Օսլոյի Նուրդերե Ակեր թաղամասում՝ Ուլեվոլ մարզադաշտ և Տասեն կայարաններ միջև։
Կայարանի հարևանությամբ են գտնվում բազմաբնակարանային շենքեր և «Շալե» ոճով կառուցված առանձնատներ։ 100 մ հեռավորության վրա է գտնվում Բերգի գիմնազիան։
«Բերգ» կայարանից մինչև «Ստորտինգ» կայարան մետրոն հասնում է 11 րոպեում։


== Պատմություն ==
«Բերգ» կայարանը բացվել է 1934 թ.-ի հոկտեմբերի 10-ին որպես տրամվայի կանգառ «Մաջորսթուին» և «Սոգնսվան» կայարանների միջև։
1980-ական թվականներին կայարանը վերազինվել է և ընդլայնվել։ 1991—1996 թվականներին որոշվեց կառուցել շրջանաձև մետրոյի գիծ, որը հնարավորություն կտար քաղաքի ցանկացած թաղամասից արագ հասնել Օսլոյի համալսարանի նորակառույց հիվանդանոց։ Սակայն քաղաքի բնակիչների բողոքների հետևանքով այս ծրագիրը ամբողջությամբ չիրականացավ՝ խուսափելու համար մետրոյի աղմուկից։ Այնուամենայնիվ որոշ կայարաններում, որոնք ընդգրկվեցին «շրջանակի» մեջ, տեղադրվեցին Աղմուկախլացուցիչ վահանակներ։


== Պատահարներ ==
Կայարանի հետ են առնչվում մի քանի արտակարգ պատահարներ։ 1965 թվականին «Բերգ» и «Ուլլևոլ» կայարանների միջև գնացքը հարվածել է ռելսերով անցնող քաղաքացու։ 2002 թվականին կայարան մտած գնացքը անցել է 24-ամյա երիտասարդի վրայով, ով ստացել է թեթև մարմնական վնասվածքներ։ 2008 թվականին հարբած մի տղամարդ մտել էր ռելսերի արանքում, ում ոստիկանները ժամանակին հանցեին այնտեղից։


== Ծանոթագրություններ ==


== Արտաքին հղումներ ==
Օսլոյի արևմտյան կողմում գտնվող մետրոյի կայարաններ:
Սվոբոդնի (Ցելինսկի շրջան)

Անվան այլ կիրառումների համար տե՛ս՝ Սվոբոդնի (այլ կիրառումներ)Սվոբոդնի (ռուս.՝ Свободный), գյուղ Ռուսաստանի Ռոստովի մարզի Ցելինսկի շրջանում։ Մտնում է Կիրովսկոյե գյուղական համայնքի կազմի մեջ։
Պրյաժև

Պրյաժև (ուկրաիներեն՝ Пряжів), գյուղ Ուկրաինայի Ժիտոմիրի մարզի Ժիտոմիրի շրջանում։ Հիմնադրվել է 1584 թվականին։
2001 թվականի տվյալներով Պրյաժև գյուղում բնակվում էր 1 060 մարդ։ Բնակավայրը զբաղեցնում է 0,107 կմ² տարածք։ Բնակչության խտությունը կազմում էր 9906,54 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժագան

Ժագան (լեհ.՝ Żagań) կամ Զագան (գերմ.՝ Sagan), քաղաք Լեհաստանի արևմտյան մասում։ Նույնանուն գավառի (powiat żagański) վարչական կենտրոնն է։ Քաղաք-գմինա (շրջան) է։ Պատմական անցյալում ողել է Սիլեզիայի Սագանյան իշխանության կենտրոնը, իշխանություն, որի առաջին կառավարիչները նշանավոր Պյաստ ազնվականական տոհմից էին։ 2004 թվականի տվյալներով քաղաքի բնակչության թվաքանակը եղել է 26,665։


== Աշխարհագրություն ==
Քաղաքը գտնվում է Լեհաստանի Լյուբուշյան վոևոդության հարավային մասում, Բուբր գետի ափին, ծովի մակերևույթից 102 մետր բարձրության վրա։


== Անվանի անձինք ==
Յոհան Կեպլեր (1571—1630), անվանի աստղագետ, ով իր կյանքի վերջին տարիներն անց է կացրել Ժագանում..
Յոհան Ֆրիդրիխ Շինկ (1755—1835) — գերմանացի բանաստեղծ, թատերագիր
Գոտֆրիդ Քրիստիան Գրուներ (Christian Gottfried Gruner, 1744—1815) — գերմանացի բժիշկ և բժշկագիտության պատմաբան, ժամանակին հանրահայտ համարված «Սեմիոտիկներ» գրքի հեղինակ (Semiotice physiologicam et pathologicam generalem complexa. Halle, 1775)


=== Քույր քաղաքներ ===
Ժագանի քույր քաղաքներն են՝

 Դյունս, Շոտլանդիա
 Նետֆեն, Գերմանիա
 Օրտրանդ, Գերմանիա
 Տելտով, Գերմանիա
 Սենտ Օմեր, Ֆրանսիա
 Գրումո Նևանո, Իտալիա


== Պատկերասրահ ==

		
		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
աղաքի պաշտոնական կայքէջը
Palace in Żagań
Jewish Community in Żagań on Virtual Shtetl
Heimatkreisgemeinschaft Sagan Sprottau e.V. Archived 2019-05-13 at the Wayback Machine. Փախստականների կազմակերպություն
Sonic Boom մուլտսերիալի սերիաների ցուցակ

Sonic Boom, ֆրանկո-ամերիկական մուլտսերիալ, որը հիմնված է Sonic the Hedgehog խաղերի պատմության վրա։ Նրա ստեղծմանը մասնակցել է ամերիկական Sega ստորաբաժանումը OuiDo! Entertainment-ի հետ միասին։ Մուլտսերիալի պրեմիերային ցուցադրումը տեղի է ունեցել 2014 թվականի նոյեմբերի 8-ին ԱՄՆ-ում Cartoon Network ալիքի շրջանակներում և նոյեմբերի 19-ին Ֆրանսիայում Canal J ալիքի շրջանակներում։ Առաջին եթերաշրջանը կազմված է 52 սերիաներից։ 2015 թվականի հոկտեմբերին Lagardère Entertainment Rights մեդիախումբը հայտարարել է, որ երկրորդ եթերաշրջանը արտադրության փուլում է գտնվում։
Սերիաները տրված ցուցակում տեղակայված են ըստ կարգի և ըստ այն բանի, թե երբ է եղել դրա պրեմիերան ԱՄՆ-ում։


== 1-ին եթերաշրջան (2014—2015) ==

}}


== Նշումներ ==


== Ծանոթագրություններ ==
Միլշտետեր (լիճ)

Միլշտետեր (գերմ.՝ Millstätter See), լիճ Ավստրիայի Հանրապետության տարածքում։
Միլշտետեր լիճը գտնվում է Ավստրիայի Կարինտիա շրջանի տարածքում։ Լիճը ընդհանուր առմամբ զբաղեցնում է 19 կմ² տարածք։
Լիճը ունի միջին խորություն, չնայած նրան, որ ի տարբերություն Ավստրիայում գտնվող մյուս ծանծաղ լճերի ավելի խորն է։ Առավելագույն խորությունը 142 մետր է։ Ավստրիայի ամենախոշոր լճերից է։
Բացի այդ, այն նաև կարևոր նշանակություն ունի Ավստրիայի տնտեսության մեջ, քանի որ այն կարևոր զբոսաշրջային օբյեկտ է։ Լճի ջրերի միջին ջերմաստիճանը 25 °C է։


== Պատկերասրահ ==

		
		
		
		
		


== Արտաքին հղումներ ==
Carinthian Institute of Limnology Archived 2019-10-24 at the Wayback Machine.
Private Information Network for holiday, accommodation, leisure, hotels, camping, events, and more at Lake Millstätter/ Millstätter See.
1 (ալբոմ, The Beatles)

Անվան այլ կիրառումների համար տե՛ս՝ 1 (այլ կիրառումներ)«1», Բիթլզ խմբի ալբոմը, որը համարվում է բոլոր ժամանակների ամենաշատը վաճառված ալբոմը։ Սկվառակը բաղկացած է 27 սինգլներից, որոնք իրենց ժամանակներում (1962-1970) գլխավորել են բրիտանական և ամերիկյան չարթերը։
«1»-ը թողարկվել է 2000 թվականի նոյեմբերի 13-ին, Apple/Parlophone, Capitol լեյբլների կողմից երեք ձևաչափերում CD (Apple 7243 5 29970 2), վինիլ (Apple 529 3261) և ժապավենների վրա (529 9704)։ Վաճառվել է ալբոմի 31 միլիոն պատճեն։ Հենց այդ ձևով Բիթլզ խումբը եզակիներից է դարձել ամբողջ աշխարհում։ Ավելի շուտ՝ 1960-ական թվականներին լավագույն ալբոմը եղել է Sgt. Pepper’s Lonely Hearts Club Band-ը։


== Երգացանկ ==
Բոլոր երգերը գրվել են Ջոն Լենոնի և Փոլ Մաքքարթնիի կողմից։

Love Me Do
From Me to You
She Loves You
I Want To Hold Your Hand
Can’t Buy Me Love
A Hard Day’s Night
I Feel Fine
Eight Days A Week
Ticket to Ride
Help
Yesterday
Day Tripper
We Can Work It Out
Paperback Writer
Yellow Submarine
Eleanor Rigby
Penny Lane
All You Need Is Love
Hello, Goodbye
Lady Madonna
Hey Jude
Get Back
The Ballad of John and Yoko
Something (Харрисон)
Come Together
Let It Be
The Long And Winding Road


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
Ալբոմի պաշտոնական կայքը(անգլ.)
Օխտը-կալ

Օխտը-կալ, գյուղ Օսմանյան կայսրությունում, Տրապիզոնի վիլայեթի Ջանիկի գավառում:
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Լիվինգստոն շրջան (Միչիգան)

Անվան այլ կիրառումների համար տե՛ս՝ Լիվինգստոն շրջան (այլ կիրառումներ)Լիվինգստոն շրջան (անգլ.՝ Livingston County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 1,515 կմ² է, բնակչությունը՝ 180,967 մարդ (2010 թ. տվյալներով)։ Շրջկենտրոնն է Հաուվել բնակավայրը։ Կազմավորվել է 1836 թ.։
Ստեպանովկա (գյուղ, Վիննիցայի շրջան)

Անվան այլ կիրառումների համար տե՛ս՝ ՍտեպանովկաՍտեպանովկա (ուկրաիներեն՝ Степанівка), գյուղ Ուկրաինայի Վիննիցայի մարզի Վիննիցայի շրջանում։ Հիմնադրվել է 1891 թվականին։
2001 թվականի տվյալներով Ստեպանովկա գյուղում բնակվում էր 1 329 մարդ։ Բնակավայրը զբաղեցնում է 2843 կմ² տարածք։ Բնակչության խտությունը կազմում էր 467,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վենդիգո

Վենդիգո կամ վինդիգո (անգլ.՝ Wendigo կամ անգլ.՝ Windigo), ալգոնկինների դիցաբանության մեջ մարդակեր հոգի։ Ի սկզբանե այն ընդունվել է որպես չհագեցող քաղցի և քաղցած ձմռան խորհրդանիշ։ Նրան բնութագրել են որպես որսորդ հոգի, որը մարդկանց զերծ է պահում ոչ պատշաճ արարքներից ։ Այս առասպելի հետ կապված է մշակութային սինդրոմ «վենդիգոն», որը հանդիպում էր ալգոնական ցեղերում։  
Ժամանակակից ժողովրդական մշակույթի մեջ, մասնավորապես ամերիկյան, վենդիգոները պատկերվում են մահացած մարդկանց կերպարով, որոնց հոգիները երբեք հանգիստ չեն առնում։ Այս կերպարը վերցված է Ա. Բլեքվուդի «Վենդիգո»-ից (1910) , Marvel Comics -ի կոմիքսներից (1970-ական թվականներ) և Սթիվեն Քինգի «Դա» բեսթսելլերից վերցրած համանուն կերպարից։


== Կերպարը՝ հնդկացիների դիցաբանության մեջ ==
Հնդկացիները պնդում էին, որ վենդիգոն հայտնվել է այն ժամանակ, երբ խիզախ ռազմիկը իր հոգին ծախել է, որպեսզի փրկի իր ցեղին վտանգից։ Վտանգն անցնելուն պես նա հեռացել է անտառային թավուտը, և այդ օրվանից նրա մասին ոչ ոք ոչինչ չի լսել։ Համաձայն այլ լեգենդների՝ վենդիգոն ժամանակի ընթացքում կորցրել է մարդկայինկերպարանքը սև կախարդանք օգտագործելու պատճատով։ Համարվում էր, որ վենդիգո դառնալ կարելի էր հեքիմի անեծքի կամ էլ վենդիգոյի կծելու պատճառով։
Ըստ առասպելի՝ այս էակները բարձրահասակ են, առանց շրթունքների բերանով և սուր ատամներով, իսկ կազմվածքը նման է մարդու կազմվածքին։ Նրանք շատ նիհար են և կիսով չափ թափանցիկ։ Նրանք ունեն բարակ ձայն, գիշերային տեսողութուն և սուլոցով են գայթակղում իրենց որսին։
Հնարավոր է, որ վենդիգոյի կերպարը ծագել է տեղացիների գիտակցության մեջ մարդկանց անբացատրելի և առեղծվածային անհետացումների պատճառով։ Մարդակերպությունը կարելի է բացատրել մարդակերության դեպքերով, ինչպես նաև նրանով, որ ոչ ոք երբեք չի տեսել նրան։


== Մշակութային սինդրոմ ==
Ալգոնկինական դիցաբանության համաձայն, մարդը կարող է դառնալ Վենդիգո։ «Վենդիգոյի» փսիխոզի ժամանակ, վախ է առաջանում մարդակեր-հրեշ դառնալուց։ Սա սովորաբար տեղի է ունենում այն ժամանակ, երբ մարդը բավականաչափ չի սնվում։ Հիվանդի մոտ մտքեր են առաջանում, որ նա ուզում է սպանել և ուտել մարդկանց միսը։ Եղել են նաև դեպքեր, երբ հիվանդները պնդել են, որ իրենց տիրում է Վենդիգոյի չար հոգին։ Սովորաբար «Վենդիգոյով տառապող» մարդիկ սպանվել են իրենց ցեղի կողմից։
Որոշ հետազոտողներ ժխտում են հոգեբանական այս շեղումի գոյությունը՝ համարելով, որ «հիվանդը» ընդամենը փորձում է արդարացնել իր կատարած սպանությունը՝ մեղքը բարդելով Վենդիգոյի վրա։


== Ծանոթագրություններ ==
Ջոն Հարիսոն (համտեսող)

Ջոն Հարիսոն (անգլ.՝ John Harrison, 1942, Կալիֆոռնիա, ԱՄՆ), ամերիկացի պաղպաղակ համտեսող, աշխատել է Dreyer’s ընկերությունում։ Հարիսոնը աշխատել է այս ընկերությունում 30 տարի։ Իր աշխատանքի համար նա ստացել է «Պաղպաղակ-մարդ» մականունը։


== Կենսագրություն ==
Հարիսոնը Dreyer’s պաղպաղակային ընկերության աշխատակից է դարձել 1980 թվականին՝ հանդես գալով որպես համտեսող մինչև 2010 թվականին թոշակի գնալը։ Նա ամեն օր 60 տեսակ պաղպաղակ է փորձարկել։ Հարիսոնը կուլ չի տվել պաղպաղակը, միշտ թափել է այն։ Իր սեփական գնահատականով նա փորձել է մի քանի հարյուր տեսակից ավել պաղպաղակի միլիոնավոր գալլոններ (հեղուկաչափ՝ 4,5 լիտր)։ Նա օգնել է ստեղծել 100-ից ավելի յուրահատուկ պաղպաղակի համեր (չճշտված տվյալներով նա է հայտնագործել Cookies and Cream պաղպաղակների տեսակները): Մասնագետների գնահատմամբ Հարիսոնը համարվել է Ամերիկայի ամենաճանաչված պաղպաղակագետը։
Հարիսոնը մասնակցել է հեռուստատեսային շատ ծրագրերի։ Ամերիկացի համտեսողների ինստիտուտի կողմից 1997 թվականին նա ստացել է «Տարվա վարպետ համտեսող» կոչումը։ Հարիսոնը խիստ դիետա է պահել, որպեսզի չկորցնի համի սրությունը։ Աշխատանքի ընթացքում նա հաճախ գնացել է երկար և հեռավոր գործուղումների։ Պաղպաղակը նա փորձարկել է ոսկեջրած հատուկ գդալով, որպեսզի մետաղը չսպանի մթերքի համը։
Հարիսոնի հոր ողջ ընտանիքը, ներառյալ նրա նախապապը, այսպես թե այնպես կապված են եղել պաղպաղակի արտադրության հետ։ Հարիսոնը ամուսնացած է և ապրում է Պալմդեզերտում։ Հարիսոնի լեզուն (կոնկրետ համի ընկալիչները) ապահովագրված է 100 միլիոն դոլարով։


== Ծանոթագրություններ ==


== Արտաքին հղումներ ==
Parrish Jacob (օգոստոսի 29, 2009)։ «The ice cream man»։ World։ Արխիվացված է օրիգինալից 2016-03-05-ին։ Վերցված է 2017-12-12
Յան Պոպլուհար

Յան Պոպլուհար(չեխ․՝ Ján Popluhár, 1935, սեպտեմբերի 12 - 2011, մարտի 6), սլովակ ֆուտբոլիստ, որը հանդես է եկել ŠK Slovan Bratislava ֆուտբոլային ակումբում և Չեխոսլովակիայի ֆուտբոլի ազգային հավաքականում, երկու անգամ մասնակցել է աշխարհի առաջնությանը (1958 և 1962)։


== Ակումբային կարիերան ==
Պոպլուհարը իր ֆուտբոլային կարիերան սկսել է ավագ դպրոցից հետո՝ խաղալով՝ Rudá Hvězda Brno ֆուտբոլային ակումբում։
Սլովան Բրատիսլավա ֆուտբոլային ակումբի մարզիչ Լեոպոլդ Ստանտնին ստեղծում էր կեղծանուններ խաղացողների համար, Պոպլուհարին նա անվանեց «Բիմբո»։ «Ես նրան անվանել եմ այդպես, քանի որ ես միշտ հետևել եմ, և նա շատ բարեսիրտ է, և ես չեմ պատրաստվում նեղացնել ինչ-որ մեկին»,- հիշում է նա։


== Ազգային թիմ ==
1962 թվականին Չիլիում տեղի ունեցած աշխարհի գավաթի առաջնության ժամանակ նա ամբողջովին փոխում է իրավիճակը հօգուտ իր թիմի։ Հանրահայտ ֆուտբոլիստ Պելեն ուշադրությունը հրավիրեց Պոպլուհարի վրա։ 1997 թվականին նա արժանացավ World Fair Play մրցանակի։ «Ես մի քանի անգամ հանդիպել եմ Պելեին, առաջին անգամ Չիլիում, իսկ հետո տարբեր խաղերում և ակումբներում», ասում է Պոպլուհարը։
Պոպլուհարը ընտրվել է տարվա լավագույն ֆուտբոլիստը Չեխոսլովակիայում 1965 թվականին։ Իսկ 2000 թվականին նա համարվել է 20-րդ դարի լավագույն սլովակ ֆուտբոլիստը։


== Ծանոթագրություններ ==
Իլյինսկոե (Պերեսլավսկի շրջան)

Անվան այլ կիրառումների համար տե՛ս՝ ԻլյինսկոեԻլյինսկոե (ռուս.՝ Ильинское), գյուղ Ռուսաստանի, Յարոսլավլի մարզի Պերեսլավսկի շրջանի կազմում, Սուխոնա գետի մոտ։


== Պատմություն ==
Գորիցկի վանքի 1686 թվականի գույքագրման մեջ նշվում է Իլյինսկոե գյուղի 1529 թվականի գրավաթուղթ պարտավորագիրը։ Վանքի սինոդիկայում գրված է, որ գյուղը տրվել է Միխայիլ Դմիտրիևիչ Շչեպկինին (Զաբոլոցկի)։ Սկզբում գյուղը եղել է տանուտեր Զաբոլոցկիների կալվածքը։ Այն վանքին նվիրաբերել է մաս-մաս՝ սկզբում Միխայիլը, վանականության մեջ՝ Միտրոֆանը, Շապկին-Զաբոլոցկին, ապա նրա հարսը՝ Քսենիան, 16-րդ դարի առաջին կեսին։ Անհանգիստ ժամանակներում մարդիկ լքել են Իլյինսկոե Նովոսելսկու ճամբարը։
Սուրբ Նիկոլաս Հրաշագործ եկեղեցին վաղուց է այստեղ եղել։ Նիկոլսկու հողը 1628 թվականից 1669 թվականներին վճարվել է Պերեսլավ Գորիցկի վանքի վարդապետների համար, իսկ 1669 թվականի սեպտեմբերի 22-ին այն տրվել է Գրիգորի Էվրեևի կալվածքին, 1677 թվականին՝ Ավրամ Եվրեևին, իսկ 1678 թվականի հոկտեմբերի 19-ից կրկին հրաժարվել են Գորիցկի վանքի վարդապետները։ Այս հողատարածքը կից էր Նովի գյուղի ունեցվածքին։ 1686 թվականին եկեղեցական հողի վրա կառուցվել է նաև եկեղեցի՝ Սուրբ Նիկոլաս Հրաշագործի անունով։


== Բնակչություն ==
Բնակչությունը 1926 թվականին կազմել է 186 մարդ, 2007 թվականին՝ 0 մարդ, 2010 թվականին՝ 0 մարդ։


== Խառնաշփոթություն ==
Պետք է առանձնացնել երկու գյուղ. Իլյինսկոեի գյուղերից մեկը կանգնած է Սուխոմա գետի մոտ և եղել է Գորիցկի վանքի ժառանգությունը։ Մեկ այլ Իլյինսկոե (Տյուշինո), այժմ Փոքր Իլինսկոեն, Ֆեդորովսկի վանքի ժառանգությունն էր, այնուհետև բաղկացած էր Ուգլիչսկի շրջանից։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մալայա Յաբլոնկա

Մալայա Յաբլոնկա (ուկրաիներեն՝ Мала Яблунька), գյուղ Ուկրաինայի Վոլինի մարզի Մանևիչի շրջանում։ Հիմնադրվել է 1984 թվականին։
2001 թվականի տվյալներով Մալայա Յաբլոնկա գյուղում բնակվում էր 153 մարդ։ Բնակավայրը զբաղեցնում է 0,26 կմ² տարածք։ Բնակչության խտությունը կազմում էր 588,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(3622) Իլյինսկիյ

(3622) Իլյինսկի (անգլ.՝ Ilinsky), աստերոիդ աստերոիդների գոտու արտաքին մասում։ Հայտնաբերվել է 1981 թվականի սեպտեմբերի 29-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 3,39003 ա. մ., առավելագույնը մոտենում է 3,2633 ա. մ. հեռավորության վրա և հեռանում 3,5167 ա. մ.։ Արեգակի շուրջ մեկ ամբողջական պտույտ է կատարում 2279,84 երկրային օրվա ընթացքում, իր ուղեծրով շարժվելով միջինում 0,157906 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3622) Իլյինսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջուդիթ Սարջենտ Մյուրեյ

Ջուդիթ Սարջենտ Մյուրեյ (անգլ.՝  Judith Sargent Murray մայիսի 1, 1751(1751-05-01), Գլոստեր, Էսեքս շրջան, Մասաչուսեթսյան ծոցի գավառ, Տասներեք գաղութներ, Մեծ Բրիտանիայի թագավորություն - հուլիսի 6, 1820(1820-07-06), Նատչեզ, Միսսիսիպի, ԱՄՆ), ամերիկացի էսսեիստ, դրամատուրգ, բանաստեղծ, նամակագիր, կանանց իրավունքների առաջին ամերիկացի պաշտպաններից, գենդերային հավասարության գաղափարի կողմնակից՝ այն է, ինչպես տղամարդիկ, այնպես էլ կանայք ունեն մտավոր նվաճումների նույն հնարավորությունները և պետք է կարողանան նաև հասնել անկախության։
Ջուդիթի ուշագրավ էսսեն՝ «Սեռերի հավասարության մասին» (անգլ.՝ On the Equality of the Sexes,) ճանապարհ է բացել դարի այլ ֆեմինիստ գրողների կողմից առաջարկված նոր մտքերի և գաղափարների համար։ Էսսեն 1790 թվականի մարտ և ապրիլ ամիսներին լույս է տեսել «Massachusetts Magazine» ամսագրում՝ նախորդելով անգլիացի գրող, փիլիսոփա և կանանց իրավունքների պաշտպան Մարի Վոլսթոնքրաֆթի 1792 թվականին Բրիտանիայում և 1794 թվականին Ֆիլադելֆիայում լույս տեսած «Կանանց իրավունքների պաշտպանություն» (անգլ.՝ Vindication of the Rights of Woman)  աշխատությանը։


== Ընտրված աշխատանքներ ==


=== Գրքեր ===
Some Deductions from the System Promulgated in the Page of Divine Revelation: Ranged in the Order and Form of a Catechism Intended as an Assistant to the Christian Parent or Teacher published anonymously (1782)
The Gleaner: A Miscellaneous Production (1798)
Life of the Rev. John Murray (1816—Judith Sargent Murray was the editor and author of the «continuation»)


=== Էսսեներ ===
A Universalist Catechism (1782)
Desultory Thoughts upon the Utility of Encouraging a Degree of Self-Complacency, Especially in Female Bosoms (1784)
On the Equality of the Sexes (1790)
On the Domestic Education of Children (1790)
The Gleaner (1792-94)
The Repository (1792-94)
The Reaper (1794)


=== Բանաստեղծություններ ===
A Rebus (1803)
An Hypothesis (1808)
Apology for an Epilogue (1790)
Birth-day Invitation (1803)


=== Պիեսներ ===
The Medium, or Happy Tea-Party (позднее переименованная в The Medium, or Virtue Triumphant) (1795)
The Traveller Returned (1796)
The African (1798)


== Ծանոթագրություններ ==


== Արտաքին հղումներ ==
The Sargent House Museum -Home of Judith Sargent Murray, Gloucester, Massachusetts

Judith Sargent Murray at Dictionary of Unitarian and Universalist Biography
Judith Sargent Murray Society web site [1]Archived 2012-10-30 at the Wayback Machine.
All Poetry: Poems by Judith Sargent Murray [2]
Michals, Debra.  "Judith Sargent Murray".  National Women's History Museum.  2015.
Մոլդովայի Օլիմպիական կոմիտե

Մոլդովայի Օլիմպիական կոմիտե (ռում.՝ Comitetul National Olimpic al Republicii Moldova), Մոլդովայի ազգային օլիմպիական կոմիտե։ Հիմնադրվել է 1991 թվականին։ Դարձել է ՄՕԿ-ի անդամ 1993 թվականին։ Գրասենյակը գտնվում է Կիշինյովում։ Հանդիսանում է ՄՕԿ-ի, ԷՕԿ-ի և մի շարք այլ միջազգային սպորտային կազմակերպությունների անդամ։


== Տես նաև ==
Մոլդովան Օլիմպիական խաղերում


== Ծանոթագրություններ ==


== Արտաքին հղումներ ==
Պաշտոնական կայքը
Պոլիսուլֆիդներ

Պոլիսուլֆիդներ, 132Տx-ի ածանցյա]-ներ, որտեղ x-ը կարող է լինել 2-ից մինչև 9։ Տհաճ, սուր հոտով, բաց դեղնավունից մինչև դարչնակարմրավուն պինդ նյութեր են։ Հայտնի են ամոնիումի, ալկալիական և հողալկալիական մետաղների Պոլիսուլֆիդների օրինակ՝ կալիումն առաջացնում է K2S2, K2S3, K2S4, K2S55 և K2S6։ Պոլիսուլֆիդների մոլեկուլներում ծծումբի ատոմները տեղադրված են շղթայով, -S-S-S-։ Պոլիսուլֆիդների հալման ջերմաստիճանը ավելի ցածր է, քան սաւֆիդներինը, օրինակ․ K2S֊l-ի հալման ջերմաստիճանը 835 °C Լ, K2S6-ինը՝ 183 °C։ Պոլիսուլֆիդներ քիմիապես կայուն չեն, տաքացնելիս քայքայվում են՝ առաջացնելով սուլֆիդներ։ Պոլիսուլֆիդները ստանում են սուլֆիդները, հիդրօքսիդները, կարբոնատները ծծմբի հետ հալելով (ծծումբը կարելի է ավելացնել սուլֆիդի ջրային լուծույթին)։ Կալցիումի, բարիումի Պոլիսուլֆիդները օգտագործվում են գյուղատնտեսական վնասատուների դեմ պայքարի համար, անօրգանական Պոլիսուլֆիդների՝ մորթու վրայից մազերը հեռացնելու, ներկերի, պոլիսուլֆիդային կաուչուկների արտադրության մեջ։
Իվո Յոսիպովիչ

Իվո Յոսիպովիչ (խորվ.՝ Ivo Josipović, օգոստոսի 28, 1957(1957-08-28), Զագրեբ, Խորվաթիայի Սոցիալիստական Հանրապետություն, ՀՍՖՀ), խորվաթ քաղաքական գործիչ, կոմպոզիտոր, մանկավարժ։ Խորվաթիայի նախագահը 2010 թվականի փետրվարի 18-ից մինչև 2015 թվականի փետրվարի 18-ը։ Խորվաթիայի Սոցիալ-դեմոկրատական կուսակցության (SDP) նախկին անդամ է։


== Կենսագրություն ==
Ամուսնացած է, կինը՝ Տատյանան իրավունքի պրոֆեսոր և իրավական փորձագետ է։ Նրանք ունեն դուստր՝ Լանան (ծնվել է 1991 թվականին)։ Իվոյի ծնողները գալիս են Դալմացիայից (Բաշկա ջուր)։ Նա ծնվել է Զագրեբում, որտեղ ավարտել է տարրական և երաժշտական դպրոցը։ Պատանեկության տարիներին զբաղվել է նաև ֆուտբոլով։ Տիրապետում է անգլերեն և գերմաներեն լեզուներին։
Յոսիպովիչը ավարտել է Զագրեբի համալսարանի իրավունքի ֆակուլտետը և Զագրեբի երաժշտական ակադեմիան։ Այժմ դասավանդում է երկու բուհերում։ 1994 թվականին պաշտպանել է «քրեական դատավարությունը և կալանքի տակ պահելու իրավունք» թեմայով ատենախոսություն, ունի դոկտորի աստիճան։ Պրոֆեսորը խորվաթական և արտասահմանյան հրատարակություններում 85 գիտական աշխատությունների հեղինակ է։
2005 թվականին ընտրվել է Զագրեբի քաղաքային խորհրդի անդամ, ինչպես նաև Խորվաթիայի խորհրդարանի պատգամավոր՝ 2003 և 2008 թվականներին։
2009 թվականի հունիսի 20-ին Յոսիպովիչը դարձել է Խորվաթիայի նախագահի պաշտոնի համար պայքարի թեկնածու՝ SDP փրայմերիզում հուլիսի 12-ին առաջ անցնելով Լյուբո Յուրչիչից։ Ընտրարշավը վարում էր «Նոր արդարություն»  կարգախոսով։


== Նախագահություն ==
2010 թվականի հունվարի 11-ին Խորվաթիայի ԿԸՀ-ն հայտարարել էր Իվո Յոսիպովիչի հաղթանակի մասին նախագահական ընտրությունների երկրորդ փուլում։ Յոսիպովիչը հաղթել է հավաքելով ձայների 60,29 %-ը՝ առաջ անցնելով իր մրցակից Միլան Բանդիչից, որը հավաքել է 39,71 %։ Նրա կառավարման ընթացքում Եվրամիությանը Խորվաթիայի անդամակցության շուրջ բանակցություններն ավարտվել են հանրաքվեի հաջող անցկացմամբ։
2015 թվականի հունվարի 11-ին հերթական նախագահական ընտրությունների երկրորդ փուլում պարտվել է Կոլինդա Գրաբար Կիտարովիչին։


== Երաժշտական գործունեություն ==
Յոսիպովիչը 50-ից ավելի ստեղծագործությունների հեղինակ է։ 1991 թվականից Յոսիպովիչը Զագրեբի ժամանակակից երաժշտության բիենալեի նախագահն է։


== Պարգևներ ==


== Ծանոթագրություններ ==


== Արտաքին հղումներ ==
Խորվաթիայի նախագահի պաշտոնական կայքը
Իվո Յոսիպովիչ Ֆեյսբուքում
Պատգամավորների էջը Խորվաթիայի խորհրդարանի կայքում
Պատգամավորի էջը HDS կուսակցության կայքում
Samba de Camera-ը YouTube-ում
Պոկրովսկոե (գյուղ, Տերբունսկի շրջան)

Անվան այլ կիրառումների համար տե՛ս՝ ՊոկրովսկոեՊոկրովսկոե (ռուս.՝ Покровское), գյուղ Ռուսաստանի Լիպեցկի մարզի Տերբունսկի շրջանի կազմում։
Բնակչությունը վերջին գրանցված տվյալներով կազմում էր 464 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիամ Վոլշ

Լիամ Վոլշ (անգլ.՝ Liam Walsh, սեպտեմբերի 15, 1997(1997-09-15), Huyton, Մերսիսայդ, Անգլիա, Միացյալ Թագավորություն), անգլիացի ֆուտբոլիստ, կիսապաշտպան։ Հանդես է գալիս անգլիական «Բրիստոլ Սիթիի» կազմում։


== Ակումբային կարիերա ==


=== «Էվերթոն» ===
5 տարեկան հասակում Վոլշը միացել է «Էվերթոն ՖԱ»-ի ակադեմիային։ 2015 թվականի մարտին ֆուտբոլիստը թիմի հետ կնքել է իր առաջին պրոֆեսիոնալ պայմանագիրը։ Լիամը հանդես է եկել «Էվերթոնի» Մ18 և Մ23 հավաքականների կազմերում։
Թիմի կազմում ֆուտբոլիստն իր դեբյուտը նշել է 2015 թվականի օգոստոսի 1-ին՝ փոխարինման դուրս գալով «Լիդս Յունայթեդի» դեմ խաղում։ Հանդիպումն ավարտվել է 2-0 հաշվով՝ «Լիդսի» հաղթանակով։ 2015 թվականի նոյեմբերին «Էվերթոն Մ18» թիմի կազմում Լիամը խփել է իր առաջին գոլը «Դերբի Կաունտիի» դեմ խաղում։ Արդյունքում նրա գոլը ճանաչվել է թիմի լավագույն գոլը նոյեմբեր ամսվա ընթացքում։
2016-17 մրցաշրջանի ընթացքում Լիամ Վոլշը հանդես է եկել «ԷվերթոՆ Մ23» թիմի կազմում։ Նա որպես թիմի ավագ երկու գոլի հեղինակ է դարձել «Բոլթոն Ուոնդերերսի» դեմ խաղում։ Այնուհետև նա թիմի հետ երկարաձգել է իր պայմանագիրը մինչև 2019 թվականը։ Վոլշը դարձել է Մ23 թիմի հիմնական կիսապաշտպաններից մեկը։ 2017 թվականի փետրվար ամսին ֆուտբոլիստը ճանաչվել է Պրեմիեր Լիգա 2-ի լավագույն ֆուտբոլիստ։


==== «Յովիլ Թաուն» ====
2016 թվականի հունվարի 6-ին մեկ ամիս վարձակալության ժամկետով ֆուտբոլիստը տեղափոխվել է «Յովիլ Թաուն»։ Նա իր դեբյուտը նշել է Անգլիայի գավաթի խաղարկության շրջանակներում կայացած «Կարլայլ Յունայթեդի» դեմ խաղում։ 2016-17 մրցաշրջանի ընթացքում Լիամը մասնակցել է 17 հանդիպման։ Մրցաշրջանի ավարտից հետո ավարտվել է նաև նրա վարձակալության ժամկետը, իսկ Վոլշը թիմում անցկացրած ժամանակի մասին ասել է, որ ինքն այդ ընթացքում «մարդ է դարձել»։
2017 թվականի օգոստոսի 31-ին Վոլշը վարձավճարով տեղափոխվել է Չեմպիոնշիպում հանդես եկող «Բիրմինգհեմ Սիթի»։ Նա իր դեբյուտը նշել է «Նորվիչ Սիթիի» դեմ խաղում։ Լիամը մասնակցել է հանդիպման 57 րոպեներին, ստացել դեղին քարտ, իսկ հանդիպումն ավարտվել է 1-0 հաշվով՝ «Նորվիչի» հաղթանակով։


=== «Բրիստոլ Սիթի» ===
2018 թվականի հունվարի 5-ին Լիամ Վոլշը տեղափոխվել է «Բրիստոլ Սիթի»։ Նա թիմի հետ կնքել է 2․5 տարվա պայմանագիր։ Վոլշը «Բրիստոլի» կազմում իր դեբյուտը նշել է Ֆուտբոլային լիգայի գավաթի խաղարկության կիսաեզրափակչի շրջանակներում կայացած «Մանչեսթեր Սիթիի» դեմ խաղում, որն ավարտվել է 2-1 հաշվով՝ «Մանչեսթերի» հաղթանկով։ Չեմպիոնշիպի շրջանակներում նա իր դեբյուտը նշել է 2018 թվականի հունվարին 13-ին կայացած «Նորվիչ Սիթիի» դեմ խաղում։ Նա դաշտ է դուրս եկել մեկնարկային կազմում և մասնակցել է հանդիպման 69 րոպեների։ Իսկ հանդիպումն ավարտվել է 1-0 հաշվով՝ «Բրիստոլի» պարտությամբ։ 2017-18 մրցաշրջանի ընթացքում անգլիացի ֆուտբոլիստը թիմի կազմում անցկացրել է 8 հանդիպում։


== Միջազգային կարիերա ==
Անգլիա Մ18 հավաքական Վոլշն առաջին անգամ հրավիրվել է 2014 թվականի սեպտեմբերի 16-ին։ Իր դեբյուտը հավաքականի կազմում նա նշել է սեպտեմբերի 24-ին՝ Իտալիայի հավաքականի դեմ խաղում, որն ավարտվել է 2-0 հաշվով՝ իտալացիների հաղթանակով։


== Վիճակագրություն ==


== Ծանոթագրություններ ==


== Արտաքին հղումներ ==
Ցուցանիշները soccerbase.com կայքում (անգլ.)
Ռիպարբելլա

Ռիպարբելլա  (իտալերեն՝ Riparbella), կոմունա Իտալիայում, գտնվում է Տոսկանա մարզում՝ Պիզա գավառում։
Բնակչությունը կազմում է 1326 մարդ (ըստ 2008 թվականի տվյալներով)։ Բնակչության միջին խտությունը՝ 23 մարդ/կմ²։ Զբաղեցնում է 58 կմ² տարածք։ Փոստային ինդեքս՝ 56046։ Հեռախոսային կոդը՝ +39 0586։


== Ժողովրդագրություն ==
Բնակչության աճ.․


== Համայնքի վարչակազմ ==
Հեռախոս։ 0586 611111
Էլեկտրոնային փոստ։ info@comune.vecchiano.pisa.it
Պաշտոնական կայք։ http://www.comune.riparbella.pi.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կոզինցի (գյուղ, Լիպովեցի շրջան)

Անվան այլ կիրառումների համար տե՛ս՝ ԿոզինցիԿոզինցի (ուկրաիներեն՝ Козинці), գյուղ Ուկրաինայի Վիննիցայի մարզի Լիպովեցի շրջանում։ Հիմնադրվել է 1600 թվականին։
2001 թվականի տվյալներով Կոզինցի գյուղում բնակվում էր 369 մարդ։ Բնակավայրը զբաղեցնում է 1739 կմ² տարածք։ Բնակչության խտությունը կազմում էր 212,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բիլյասուվար

Բիլյասուվար (ադրբ.՝ Biləsuvar), քաղաք ներկայիս Ադրբեջանական Հանրապետություն, Բիլյասուվարի շրջանի վարչական կենտրոն։ Բնակչությունը՝ 20 098 մարդ (2009)։


== Ծանոթագրություններ ==
Ատես

Ատես, գյուղակ Արևմտյան Հայաստանում, Վանի վիլայեթի Աղբակի գավառակում։


== Բնակչություն ==
1851 թվականին ուներ 6 տուն հայ բնակիչ։ XIX դարի վերջին ուներ 32 նեստորական ասորի բնակիչ։


== Տնտեսություն ==
Բնակչության հիմնական զբաղմունքը  անասնապահությունն ու երկրագործությունն էր։


== Պատմամշակութային կառույցներ ==
Ատեսն ուներ ավերված հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
1980-ականներ

1980-ականներ (արտասանվում է «Ինը հարյուր ութսունականներ» կամ «հազար ինը հարյուր ութսունականներ», ավելի հաճախ անվանում են «Ութսունականներ») տասնամյակ Գրիգորյան օրացույցով, որը սկսվել է 1980 թվականի հունվարի 1-ից 1989 թվականի դեկտեմբերի 31-ը։
Տասնամյակի ընթացքում տեղի ունեցան մեծ սոցիալ-տնտեսական փոփոխություններ պայմանավորված տեխնոլոգիայի զարգացման հետ և սկիզբ առավ գլոբալիզացիան։ Տնտեսական մեծ աճ գրանցեցին Թայլանդը, Մեքսիկան, Հարավային Կորեան, Թայվանը, Չինաստանը, Ճապոնիան և Արևմտյան Գերմանիան։ Գլոբալ տաքացումը հայտնի դարձավ գիտական և քաղաքական ոլորտներում սկսած 1980-ականներից։
Զարգացող երկրները ունեցան տնտեսական դժվարություններ պայմանավորված պարտքային ճգնաժամի հետո, որից հետո նրանք ընկան մի շարք միջազգային կազմակերպություններից կախվածության մեջ, այդ թվում Միջազգային արժույթային հիմնադրամ (IMF) և Համաշխարհային բանկի։
Շատ նոր հակամարտություններ բռնկվեցին, այդ թվում Իրան-իրաքյան պատերազմը, Աֆղանական պատերազմը, Լիբանանյան պատերազմ 1982-ը, Ղարաբաղյան պատերազմը և այլն։ Իսլամիզմը դարձավ հզոր քաղաքական ուժ և ստեղծվեցին շատ ահաբեկչական կազմակերպություններ, ներառյալ Ալ Քաիդան։
1986 թվականին Խորհրդային միության ղեկավար Միխայիլ Գորբաչովը սկսեց նոր տնտեսական բարեփոխումներ, որը կոչեց վերակառուցում, ինչը թուլացրեց կումունիստական կուսակցության դիրքերը։ 1989 թվականին քանդվում է Բեռլինի պատը։


== Ահաբեկչություններ ==

Տասնամյակի ամենաարյունալի ահաբեկչական գործողություններն են`

1980 թվականի օգոստոսի 2-ին նեոֆաշիստական Նուկլեյ զինված հեղափոխություն խմբավորումը հեղինակեց Բոլոնիայի զանգվածային սպանությունները` Բոլոնիայի կենտրոնական կայարանում տեղադրելով ռումբ, ինչի արդյունքում զոհվեցին 85 մարդ։
Էլ Մոցոտեի զանգվածային սպանությունները Էլ Սալվադորում 1981 թվականի դեկտեմբերի 11-ին, ընդդեմ քաղաքացիների կառավարության կողմից կազմակերպված և ԱՄՆ օգնությամբ, հակակառավարական շարժումների ժամանակ, որոնք կազմակերպել էին Մարքիսիստ-Լենինիստ ապստամբները։
Հարձակում Հռոմի և Վիեննայի օդանավակայանների վրա 1985 թվականի դեկտեմբերի 27-ին, ընդդեմ Իսրայելական El Al ավիաընկերության։ Հարձակումը կազմակերպել էին Աբու Նիդալի համախոհները, որոնք հովանավորվում էր Լիբիայի կառավարության կողմից։
1983 թվականի Բեյրութի պայթյուններ, Լիբանանի քաղաքացիական պատերազմի ժամանակ, երբ երկու պայթուցիկով բեռնված մեքենա պայթեցրեցին ԱՄՆ և Ֆրանսիական ռազմական շինություններ` սպանելով 299 ամերիկացի և ֆրանսիացի ծառայողների։ Պատասխանատվությունը իր վրա վերցրեց Իսլամական ջիհադ կազմակերպությունը։


== Աղետներ ==


=== Բնական աղետներ ===

Սրբ Ելենա լեռը ժայթքեց ԱՄՆ Վաշինգտոն նահանգում 1980 թվականի մայիսի 18-ին խլելով 57 մարդու կյանք։
1989 թվականի հոկտեմբերին տեղի ունեցավ Լոմա Պրիետայի երկրաշարժը Սան Ֆրանցիսկոյի առափնյա գոտում խլելով 65 մարդու կյանք և հազարավոր վիրավորներ։
1988 թվականի դեկտեմբերի 7-ին Հայաստանում տեղի ունեցավ երկրաշարժ, որից մահացան հազարավոր մարդիկ, այդ ժամանակ Հայաստանը ԽՍՀՄ մասն էր։


== Ծանոթագրություններ ==
Rete 4

Rete 4 - իտալական մասնավոր հեռուստաալիք, պատկանում է Mediaset հոլդինգին, հեռարձակվում է 1982 թվականի հունվարի 3-ից։ Հիմնականում ուղղված է բարձր տարիքային կատեգորիայի հեռուստադիտողների համար, եթերային ցանկը զբաղեցված է տեղեկատվական և հասարակական բնույթի հաղորդումներով, ցուցադրվում են նաև մարզական հանդիպումներ և կինոնկարներ։ 2012 թվականի դեկտեմբերի 4-ից եթեր է հեռարձակվում նաև բարձր պարզության ֆորմատով (Rete 4 HD)։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==